Stesen kereta api Bahau

Stesen kereta api Bahau ialah sebuah stesen kereta api yang terletak di bandar Bahau, daerah Jempol, Negeri Sembilan, Malaysia. Stesen ini merupakan sebahagian daripada laluan kereta api Pantai Timur dan menyediakan perkhidmatan KTM Antarabandar. Sejarah Stesen ini telah dibuka pada 4 April 1910 sempena pelancaran jajaran landasan Gemas–Bahau yang dikendalikan oleh Federated Malay States Railways (FMSR). Stesen ini juga pernah menjadi stesen terminal bagi laluan cabang Bahau–Kuala Pilah yang telah dibuka pada tarikh yang sama. Ketika itu, laluan sepanjang 20.92 kilometer (13.00 bt) itu amat penting bagi industri bijih timah dan getah. Jajaran tersebut melalui 4 hentian iaitu di pekan-pekan Jempol, Tuaran, Juasseh serta Pelangai kemudian berakhir di Kuala Pilah. Walau bagaimanapun, laluan ini telah ditutup pada 1 Februari 1931 (1931-02-01), sewaktu Zaman Meleset mengakibatkan kekurangan permintaan hasil-hasil bumi tersebut. Setakat tahun 2026, stesen ini merupakan satu-satunya stesen kereta api di Negeri Sembilan yang masih belum dielektrikkan berikutan terletak pada jajaran kereta api Pantai Timur. Terdapat 10 stesen-stesen lain di Negeri Sembilan yang telah dielektrikkan dan terletak pada jajaran kereta api Pantai Barat. Perkhidmatan Stesen kereta api ini menyediakan perkhidmatan kereta api KTM Antarabandar seperti berikut: Ekspres Rakyat Timuran Tren ke timur (Tumpat) ERT26: 01:21 Tren ke selatan (Johor Bahru Sentral) ERT27: 07:16 Shuttle Timuran Tren ke timur (Kuala Lipis) SH30: 07:05 SH34: 11:31 SH38: 15:55 Tren ke selatan (Gemas) SH30: 11:06 SH35: 16:12 SH39: 20:12 Rujukan